Tere tulemast vaatama saadet "Avastades Piiblit - Baruch Korman"!
Saate tuum on seotud heebreakeelse fraasiga:
"Sa pead armastama Iisraeli!"
Loodetavasti veedate meiega selle järgneva pooltunni,
kus meie õpetaja, dr. Baruch, tõlgendab meile oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Viise, kuidas viidata Jeesusele, on mitmeid erinevaid.
Võime nimetada Teda oma Päästjaks, Issandaks, Jumalaks,
aga üks viise,
kuidas Ilmutuse raamat Teda meile esitleb,
on "esikpoeg surnuist".
See tähendab, et Ta on andnud meile võidu.
See termin "esikpoeg" ehk ka "esmasündinu"
seostub Piiblis alati võiduga.
Nii et Ta annab võidu neile, kes on surnud.
Kuidas Ta seda tegi?
Jätkame sealt, kus eelmine kord pooleli jäime.
Ilmutuse raamat 1:5.
Me näeme siin,
et Teda ei nimetata ainuüksi esikpojaks surnuist,
aga Teda nimetatakse ka maa kuningate valitsejaks.
See omakorda aga tähendab seda, et Ta saab valitsema kõige üle.
Küsimus vaid on,
kas ma tahan, et Ta valitseks ka minu elu üle?
On see tõesti mu igatsus?
Mõistan ma tegelikult,
kui oluline see on alistuda Tema valitsemise alla?
Kui mitte, siis kes ma olen?
Kui ma ei taha alistuda, olen mässaja Jumala vastu.
Nii näeme ka Ilmutuse raamatu hilisemates peatükkides,
mida Jumal nende mässajatega teeb.
Nendega, kes mässavad Ta tahte vastu.
Kuid vaadake veel midagi seal 5. salmis.
Seal on öeldud, et Jeesus armastab meid.
Kui sa peaks alistuma kellelegi, kes peaks valitsema su elu üle,
siis oled kindlasti nõus,
et oleks ülimalt tore, kui see nö valitseja armastaks sind.
Ja seda mitte vaid sõnade, aga ka oma tegude poolest.
See on just see, mida see kirjakoht püüab meile öelda,
andes teada, et Jeesus armastab meid.
Mida siin öeldakse?
Vaatame Ilmutuse 1:5:
"Temale, kes meid armastab
ning on meid lunastanud meie pattudest oma verega"
Ehk lunastanud meid läbi oma surma.
See kõik räägib vaid ühest asjast.
Kui me räägime armastusest, mis puhastab meid me pattudest,
siis me räägime ülimast aktist, mis on seotud verega.
Mis on vere üks eesmärke?
Piibel ütleb, et ilma vere valamiseta pole mingit lunastust.
Mida Jeesus tegi?
Ta andis endast kõik.
Ta andis meie lunastamiseks iseenda.
Miks Ta seda tegi?
Mäletate, et selle kõige aluseks on armastus
ja Piiblis, eriti Uues Testamendis, võrdub sõna armastus andmisega.
Nii et Jeesus armastas meid
ja andis iseennast üheainsa olulise eesmärgi nimel,
et tuua me elus esile muutust.
Üht lunastavat muutust,
mille kaudu saada vabaks patu sidumistest
ja saada Tema kalliks omandiks.
Mida me läbi selle omandame?
Mõtleme taas salmile 5,
kus on juttu esmasündinust, kes on seotud võiduga
ja seda selleks, et ka meie võiks kogeda oma elus võitu.
Ilm. 1:6: "...ning kes meid on teinud kuningriigiks, preestreiks
Jumalale ja oma Isale"
Nagu ma eelmises saates ütlesin,
siis üks asi, mida Johannes tegi, oli see,
et Püha Vaim juhtis teda
võtma teatud lõike Vanast Testamendist,
millest enamus on juudi kogukonnale hästi tuntud.
Ta kasutas neid uues kontekstis,
et ilmutada meile olulist piibellikku ilmutust.
Vaatame veelkord salmi 6:
"...kes meid on teinud kuningriigiks, preestreiks Jumalale ja oma Isale"
See on viide 2 Moosese 6. peatükile.
Millest see räägib?
Jumal tõi seal Iisraeli lapsed Egiptusest ja orjusest välja,
viies nad Siinai mäe juurde.
Mida Ta sellega teha tahtis?
Tuua nende ellu üht üleloomulikku muutust.
Tegu on muutusega, mida ka meie võime täna kogeda.
Et ka meist võiks saada kuninglik preesterkond
ja kuningad, kes valitsevad.
Üks asi, mida me hiljem Ilmutuse raamatus näeme,
on see, et me elude üle on kutsumine.
Kutsumine valitseda
ja valitseda koos Jeesusega Tema Kuningriigi üle.
See valitsemise tase, mis meil saab olema,
sõltub aga praegusest hetkest.
Mida ma teen oma maise ihuga?
Kas ma alistun Jumalale ja olen Talle sõnakuulelik?
Siinkohal on oluline mõista,
et kui keegi küsib: "Elad sa sõnakuulelikkuses?",
siis mida ta tegelikult mõtleb, on: "Kas sa elad ja käid usus?"
Sest usk ja sõnakuulelikkus, isegi, et me ei kuule neist palju,
need räägivad ühest ja samast asjast.
Ustavus viib sõnakuulelikkuseni
ja kui oled sõnakuulelik, elad ja tegutsed ka usus.
6. salmi lõpp:
"Temale olgu kirkus ja võimus igavesest ajast igavesti! Aamen."
Miks on selle salmi see osa just selliselt kirjutatud?
Andmaks meile teada,
et kõik Jumala teod on seotud Tema väega.
Jumala igatsus on, et võtaksime Ta väe vastu
ja valitseksime Tema nimel
ja elaksime välja Tema eesmärke ja plaane.
Näeme mõne hetke pärast, et üks asi, mida Jumal teeb,
on see, et Ta andis kõik Talle kuuluva oma Pojale.
Mida ma selle all silmas pean?
Seda, et Ta andis kogu oma valitsuse, au ja meelevalla oma Pojale.
See on Isa rõõm.
Anda kõik, mis Tal on, oma Pojale.
Näeme seda ka kohe järgmises ehk 7. salmis.
Tahan taaskord tuletada meile meelde,
et üks selle prohveteeringu erilisi aspekte on see,
kuidas Johannes võtab erinevad killud Pühakirjast
ja liidab need kokku teiste kildudega Pühakirjast,
et saaksime osa ilmutusest, mida Jumal tahab meile anda.
Mida ma selle all mõtlen?
Salm 7 on selle kohta suurepärane näide.
Siin on öeldud: "Ennäe"
Sõna "ennäe" või ka "vaata"
on alati seotud looga, mis järgneb sellele sõnale.
Tegu on millegi olulise- ja väärtuslikuga;
millegagi, millest me sõltume ja mille osas on oluline mõista tõde,
et omada sellest õiget arusaama ja tegutseda usus.
Mida me siin siis näeme?
Salm 7: "Ennäe, ta tuleb pilvedega"
Valmistades tänast sõnumit ette, küsisin teatud inimestelt,
millele nad seda salmi kuuldes mõtlevad?
"Ennäe, ta tuleb pilvedega."
Inimesed vastasid: "See ütleb seda,
et kui Jeesus naaseb, siis Ta tuleb taevast."
Tõsi. Kui Jeesus tuleb tagasi, et rajada oma Kuningriiki
ja kui Ta tuleb...
Muide, enne seda veel toimub ülesvõtmine,
millest räägib Ilmutuse 7. peatükk.
Kui kõik need asjad sünnivad...
Me teame, et Jeesus istub praegu Jumala Isa paremal käel taevas,
mistõttu, kui Ta tuleb tagasi, siis Ta tulebki taevast.
Kuid sellest teavitamine pole Ilm. 1:7 eesmärk.
Vaatame veelkord: "Ennäe, ta tuleb pilvedega"
See tsiteerib tegelikult Taanieli 7. peatükki.
Mis toimub selle loo algses kontekstis?
Las ma anda teile kodutöö.
Märkige üles Taanieli 7:13-14.
Rabid tuginevad sellele kirjakohale
ja räägivad sellest ning mõistavad seda
Jeesuse isiku kontekstis.
Taanieli 7:13-14 räägib sellest,
et Jeesus tuli kord ühel päeval taeva pilvede sisse.
Kuhu Ta aga sealt läks?
Algtekstis ei räägita Tema maa peale tulekust,
et rajada oma Kuningriiki,
kuigi Ta teeb ka seda.
Algtekstis räägitakse Tema minekust Elatanu juurde.
Kes see Elatanu on?
Isa Jumal.
Nii et Inimese Poeg läks esmalt oma taevase Isa juurde,
kus Ta päris midagi.
Ta päris kogu valitsuse, au ja kuningriigi
ja enamgi veel.
Seda on oluline tähele panna!
Kõik rahvad, suguvõsad ja keeled saavad ülistama Teda.
Olen juba varem jaganud sellest, kui oluline see salm on.
Kui vaadata seda ainuüksi heebrea keeles,
siis sõna "ülistus" tähis on "avod".
See võib tähendada teenimist, kus töötaja teenib oma tööandjat.
Tahan, et näeksite siin järgmist.
Kui me pole ettevaatlikud,
võime lihtsalt väita, et inimesed teenivad Jeesust;
et Ta on otsekui nende "tööandja".
Samas see tähendab palju enamat.
Kui Taaniel sai selle nägemuse Jumalalt,
käskis Jumal tal selle aramea keeles kirja panna.
Miks? Mis selle mõte ja olulisus oli?
Selle mõte oli selles,
et aramea keeles ei tähenda see üldsegi vaid seda,
et töötaja töötab oma tööandja heaks
või et sulane teenib oma isandat, oma kuningat.
See sõna ilmneb Taanieli raamatus mitmeid kordi
ja seda kasutatakse alati ülistuse kontekstis.
Mida see siis meile ütleb?
See räägib meile üleminekust,
mida näeme väga selgelt
ka Ilmutuse raamatu viimastes peatükkides,
kus Jeesus saab tegema mida?
Ta saab istuma oma taevase Isa troonile
ja Temast saab kuningate Kuningas ning isandate Issand.
Nii et kui Ilmutuse 1:7 ütleb: "Ennäe, ta tuleb pilvedega",
siis see ei räägi vaid Ta taevast maa peale tulekust,
et rajada siia oma Kuningriik,
vaid see räägib meile ka Tema identiteedist.
Vaatame edasi: "...ja iga silm saab teda näha."
Nii nagu selle salmi esimene osa tsiteeris Taanieli 7. peatükki,
nõnda tsiteerib selle salmi teine osa Jesaja 52. peatükki.
Avame korraks Jesaja 52. peatüki.
Tahan, et näeksite siin kogu seda konteksti,
millest Jesaja räägib
ja miks Püha Vaim inspireeris Johannest
valima just selle salmi.
Jesaja 52:8.
Me näeme siin valvureid, kes igatsevad Jumala liikumise järele.
Selle järele, et Jumal täidaks oma prohvetlikke tõotusi
ja liiguks selliselt, et Tema riik saaks rajatud.
Nii on seal ka valvurid seda kõike ootamas.
"Su valvurid tõstavad häält, nad hõiskavad üheskoos."
See "hõiskamine" siin viitab Jumala imetlemisele
Tema ustavuse eest.
Ja siin nüüd see koht, mida Johannes laenas.
Siin on algses kontekstis öeldud:
".sest nad näevad silmast silma Issanda kojutulekut Siionisse."
Kui lugeda mõningaid salme veidi enne seda salmi,
siis see kõik on seotud evangeeliumiga.
Miks ma nii ütlen?
Sest seal on kasutatud heebreakeelset sõna "evangeelium".
Mis on evangeelium?
Kõige üldisemas mõttes on evangeelium seotud Kuningriigiga
ja hea sõnumiga sellest, kuidas saada sinna Kuningriiki.
Seda läbi Jeesuse ristitöö ja õigeksmõistmise.
Siin aga on juttu Jeesuse teisest tulemisest
ja sellest, et Jumal naaseb läbi oma Poja Jeesuse Siionisse
ja rajab oma Kuningriigi.
Vaatame uuesti Ilmutuse 1:7.
Rääkides sellest, keda iga silm saab nägema,
saame kohe ka aimu, kes saavad Teda nägema.
"...ka need, kes tema on läbi torganud."
Nii räägitakse siin ka Iisraelist.
Sellest, et Jeesus naasebkuhu?
Iisraeli.
Ja iga silm saab Teda nägema ning nad tunnevad Ta ära.
Miks see nii oluline on?
See termin "läbi torgatud"
on taaskord Johannese poolt võetud mõnest teisest kirjakohast.
Nii tsiteerib ta selle sõnapaari juures Sakarja 12. peatükki,
kus iisraellased olid keset suuri raskusi ja tagakiusu.
Ja me näeme, et keset seda kõike tuleb tagasikes?
Jeesus, Messias.
Seda nii Iisraeli kui Juuda koja üllatuseks.
Nende päästja, keda nimetatakse ka Taaveti pojaks,
saab olema see, kes saab läbitorgatud.
Mida Piibel selle kohta ütleb?
Ilm.1:7: "...ning kõik maa suguharud halisevad tema pärast."
Seegi väljend on Sakarja raamatust, kuid las ma öelda veel midagi.
Kui teid oleks koolitatud rabiinliku judaismi keskel,
oleks te ka tuttavad selle väljendiga, mis ilmneb eripaigus Piiblis.
Rääkides "kõigist suguharudest" maa peal,
siis teate te, kus seda väljendit esimest korda mainitakse?
1 Moosese 12:3.
Tegu on Aabrahami lepingu- ehk tõotusega,
mida mainitakse ka Galaatlastele 3:16.
See tõotus tugineb kellele?
Aabrahami soole, kelleks on Kristus.
Nii et, mil iganes me kuuleme väljendit "kõik maa suguharud",
peaksime mõtlema Jeesusele
ja lepingule, mille Jumal sõlmis Aabrahamiga.
Tegu oli õnnistuse lepinguga ja milles see õnnistus seisnes?
Tema Kuningriigis.
Esimene asi, millest rääkisin,
kui hakkasime uurima Ilmutuse raamatut,
oli õnnistus.
Nii küsin inimestelt sedagi: "Mis teile seostub sõnaga "õnnistus"?
Millele te selle peale mõtlete?"
Osa inimesi vastaks: "Mu jaoks oleks pensionile jäämine tõeline õnnistus,
sest tahaks jätta oma töö, kus see ja teine."
Keegi teine nimetaks õnnistuseks finantsvabadust;
seda, et ta ei peaks enam kunagi raha pärast muretsema.
Kellegi teise jaoks oleks õnnistuseks hea tervis,
kuna ta põeb mingit haigust.
Teise jaoks oleks õnnistuseks rahu,
sest ta peres on pidevad tülid ja ta lapsed ei käi Jumala teedel.
Nii et ta igatseb rahu
ja Jumala tahte sündimist selle maailma keskel.
Selleks aga, et mõista õnnistust õigesti
ja teha seda Ilmutuse raamatu kontekstis
ja selle kontekstis, mida Jumal ütles Aabrahamile,
siis me peame mõistma õnnistust kui miskit,
mis avaldub Jumala Kuningriigi rajamises.
Sest see on ülim õnnistus, mille Jumal tahab tuua siia maailma.
Nii on ka Ilmutuse raamatu eesmärk ilmutada meile,
millised sündmused saavad sündima,
et saaksime sõnakuulelikkuses positsioneerida end seal,
kus Jumal tahab, et me oleksime
ja teeksime asju, mida Tema tahab, et me teeksime,
et meid leitaks eest ustavatena.
See on see õnnistus, mida peaksime tegelikult igatsema.
Küsimus pole niivõrd selles, mis me pangaarvelt vastu vaatab
või üldse materiaalsetes asjades.
Küsimus on pigem selles, kas Jumalal on hea meel me elust?
Kas me tegelikult ka elame elu, mis on Jumalale meelepärane?
Vaatame edasi salmi 8,
kus Johannes teeb jälle sama asja.
Võtab kusagilt killukese mõnest kirjakohast
ja põimib selle siinsesse ettekuulutusse.
Ilmutuse 1:8: Mina olen A ja O, ütleb Issand Jumal,
esimene ja viimane."
Toon siinkohal jälle välja mõned paralleelkirjakohad.
Kui avate Jesaja 44:6,
siis näete, et seal on kasutatud sama sõnastust.
"Mina olen esimene ja viimane."
Seal räägitakse Jumalast kui lunastajast.
Nähes, kuidas Johannes kasutab väljendeid:
"esimene ja viimane", "algus ja lõpp", "Alfa ja Oomega",
siis ta räägib sellest,
et Jumal on alustanud ühe lunastusprotsessiga
ja Ta viib selle ka lõpule.
Ja see, kes saab seda kõike tegema
See ei tohiks enam üllatada teid.
Selleks on Lunastaja.
Judaismis nähakse aga Lunastajana Messiat ehk Jeesust.
Jeesus on see Lunastaja.
Ühtlasi on siin öeldud:
...kes on ja kes oli ja kes tuleb, Kõigeväeline.”
Antud kontekstis väljend "Kõigeväeline Jumal"...
Taaskord, see oli kirjutatud kreeka keeles,
aga selle väljendi mõte on sama, millest nimi El Shaddai räägib.
Ja millest see räägib?
Jumalast, kes on enam kui piisav.
Miks ta kasutab seda väljendit seal 8. salmis?
Tänu sellele, mis Ilmutuse raamatus veel juhtuma hakkab.
Kogu see tagakius, raskused, kohus ja piinad,
mis inimesi ees ootavad...
Jumal tahab, et mõistaksime,
et see kõik on osa Tema lunastusprotsessist.
Küsimus pole vaid me õigeksmõistmises,
vaid lunastuses, mis määrab ära selle, kuidas Jumalariik saab rajatud.
Ma saan aru, et paljud inimesed,
kes hakkavad uurima Ilmutuse raamatut,
ütlevad, et see ei ühti nende kuvandiga Jumalast.
Küsimus aga on selles,
et teie kuvand Jumalast peab joonduma piibelliku ilmutusega;
sellega, mida Jumala Sõna ütleb Jumala kohta.
Vaatasime eelmises saates,
mis on üks Ilmutuse raamatu peamisi eesmärke.
Mis on see, mida Johannes kõige enam rõhutab,
kui ta seda ilmutust meile avab.
See on see, et meil peab olema õige arusaam Jeesusest, me Messiast
See, kus omadega täna oleme
ja kuidas Jumalat ning Tema Poega mõistame;
see, kuidas näeme Jumala tööd ja eesootavaid sündmusi -
see on väga erinev sellest, mida Piibel meile ilmutab.
Vaatame edasi salmi 9.
"Mina, Johannes, teie vend"
Mulle meeldib see.
Johannes ei pea end meist paremaks ega erinevamaks.
Las ma jagada teiega midagi.
Just enne seda, kui asusin lennukile,
et lennata USA'sse neid saateid salvestama,
õpetasin ma Tel Avivis üht väikest gruppi inimesi.
Enne, kui alustasin, tuli üks naine mu juurde
ja esitas mulle küsimuse.
Mõtlesin endamisi: "Milline lihtne küsimus."
Olin lausa üllatunud, et ta ei teadnud sellele vastust.
Igal juhul, vestlesime veidi
ja ma mõtlesin, kus ta omadega vaimses mõttes on,
et ta seda ei teadnud.
Alustasin loenguga
ja ma esitasin ühe retoorilise küsimuse,
mispeale see sama naine vastas.
Ta vastus erines täiega minu omast
ja olgu siinkohal öeldud, et ta vastus oli palju, palju parem.
Jumal ilmutas mulle midagi
ja sel hetkel oli see naine hoopis minu õpetaja.
Ehk siis, kui Johannes ütleb: "Mina, Johannes, teie vend",
siis see tähendab seda, et me kõik õpime üksteiselt midagi.
Et Jumal kasutab meid kõiki, kui ühtset Ihu.
Mida Piiblis on öeldud?
Seal on öeldud: "Ärge kutsuge inimesi rabideks, isadeks või õpetajateks."
Aga kelleks siis?
Vendadeks.
Sest me kõik oleme samas olukorras,
ühe ja sama meelevalla all ning Jeesuse Kristuse teenijad.
Johannes mõistis seda, mistõttu ta ütleski:
"Mina, Johannes, teie vend
ja kaasosaline"
Milles?
"...viletsuses ja kuningriigis ja kannatlikkuses."
Tahan, et näeksite, kuidas see salm ilmutab midagi.
See ilmutab meile,
et meid ootavad ees viletsus ja kannatused.
Ka see, et saab olema Kuningriik
ja samas see, et peame olema kannatlikud.
Me peame olema valmis kannatama selle nimel,
mille täitumist Jumal on tõotanud.
"Ma olin saarel, mida hüütakse Patmoseks"
Tegu on väikese saarega Vahemere idapoolses osas,
mis on samas väga, väga lähedal Türgile.
Olen ise käinud seal -
tegu on väga väikese saarega, kus pole suurt palju midagi vaadata.
Johannes oli pagendatud sinna tänu millele?
See annab meile nüüd väga olulist infot.
Johannes oli pagendatud sinna tänu sellele,
et Rooma võimud ei tahtnud, et tema ilmutus jõuaks rahvani.
See on kui eelpilt sellest, millest ka Ilmutuse 6. ptk. räägib,
et tuleb üks tagakiusu ja kannatuste aeg,
kuna see maailm - nõnda nagu ka Rooma impeerium,
ei taha kuulda Jumala tõde.
Need aga, kes sellest räägivad ja seda välja elavad,
saavad kogema karmi kohtlemist lõpuaegade valitsejate poolt.
"Ma olin saarel, mida hüütakse Patmoseks,
Jumala sõna ja Jeesuse tunnistamise pärast."
See on juba teine kord, kui näeme neid kahte väljendit üheskoos.
"Jumala sõna" ja "tunnnistus Jeesusest".
Kui asjad korduvad Piiblis...
Me oleme alles 9. salmi juures,
aga oleme juba kahel korral näinud selle väljendi rõhutamist.
Kui me tahame elada välja tunnistust Jeesusest,
mis tähendab seda,
et inimesed näevad Teda elavana ja elamas meie sees läbi Püha Vaimu;
et me elu kulgeb sõnakuulelikkuses Talle,
siis ainus viis, kuidas olla kindlad, et me tõesti elame nii,
on see, et me elu on kooskõlas Jumala Sõnaga.
Johannes oli pagenduses just nende kahe asja pärast -
tänu oma pühendumisele Jumala Sõnale
ja tänu sellele, et see Jumala Sõna peegeldas ta elus Jeesust.
Ja ta ütleb lõpetuseks: "Ma olin vaimus Issanda päeval."
Las ma lõpetada täna küsimusega.
Kuuldes väljendit: "Ma olin vaimus Issanda päeval",
siis mida see tähendab?
Millest ta räägib?
Kuidas me peaks seda mõistma?
Las ma öelda teile.
Kui seda õigesti mõistame, saame ka osa uuest reaalsusest,
kui mõtleme sellele,
mida Jumal saab viimseil päevil tegema.
Olgu lõpetuseks öeldud, et need päevad lähenevad ülikiiresti.
Seega küsimus on - kas valmistate end neiks ette?
Mu aeg on tänaseks läbi,
aga me jätkame siis järgmine kord Ilmutuse raamatu 1. peatükiga.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas